Per mès luenh que campèsse era vista, non se vedien qu’es aucidèrs, eth mur de ciconvallacion e quauques rares façades de fabriques semblables a quartèrs o a monastèris; pertot barraques e casalòts de ges, parets neres coma susaris, o naues e blanques; pertot hilères d’arbes parallels, edificis hèti en linha, construccions unifòrmes, longues linhes heredes, e era tristor lugubra des angles rèctes, sense qu’interrompesse aguesta monotonia, ne un accident deth terren, ne un caprici dera arquitectura, ne un plec.